રાજકોટની ભાગોળે મનહરપુરમાં રહેતા અને રીક્ષા ચલાવી પરિવારનું ગુજરાન ચલાવતા ભુપત સોમાભાઈ જાખેલીયાં નામના કોળી યુવક ઉપર રીક્ષા પાર્ક કરવા બાબતે ચાલતી માથાકૂટનો ખાર રાખી ગત 9 તારીખે મનહરપુરના પૂર્વ સરપંચ પ્રભાત હુંબલના કૌટુંબિક ભત્રીજાઓ સહીત 11 શખ્સોએ ધોકા, તલવાર, પાઇપથી જીવલેણ હુમલો કર્યો હતો ગંભીર રીતે ઘવાયેલા અને જીવન મરણ વચ્ચે ઝોલા ખાતા ભૂપતને વધુ સારવાર અર્થે અમદાવાદ ખસેડવામાં આવ્યો હતો જ્યાં વહેલી સવારે તેનું મોત નિપજતા બનાવ હત્યામાં પલટાયો હતો અગાઉ જયારે હત્યાની કોશિષનો ગુનો નોંધ્યો હતો ત્યારે પ્રકાશ વિભાભાઇ હુંબલની ધરપકડ કરવામાં આવી હતી જયારે સારવાર હેઠળ રહેલા જયદીપ ઉપર જાપ્તો ગોઠવી દેવામાં આવ્યો હતો ગઈકાલે હત્યાની કલમનો ઉમેરો કરી યુનિવર્સીટી પીઆઇ આર એસ ઠાકરના માર્ગદર્શન હેઠળ પીએસઆઇ રબારી સહિતના સ્ટાફે વધુ 7 આરોપીઓની ધરપકડ કરી હતી જેમાં વિભાભાઇ ગોવિંદભાઇ હુંબલ, જીતેન્દ્ર ઉર્ફે જીતુ કાનાભાઇ હુંબલ, જગદીશ ઉર્ફે લાલો કનુભાઈ હુંબલ, અશ્વિન ખેંગારભાઈ આહીર, આનંદ ખેંગારભાઈ આહીર, અરશી જેઠાભાઇ આહીર અને ભરત ઉર્ફે હરેશ ઉર્ફે હકો બહોકીયાનો સમાવેશ થાય છે તો બીજી તરફ ગઈકાલે પોલીસ કમિશ્નરને આવેદનપત્ર પાઠવી કોળી સમાજ દ્વારા યોગ્ય પગલાં લેવા મુદ્દે રજૂઆત પણ કરવામાં આવી હતી ત્યાર બાદ ગત રાત્રે પરિવારજનો અમદાવાદથી ભૂપતનો મૃતદેહ લઈને રાજકોટ સિવિલ હોસ્પિટલે પહોંચ્યા હતા અને પોસ્ટમોર્ટમ રૂમમાં મૃતદેહ રાખી લાશ સ્વીકારવાનો ઇન્કાર કરી દીધો હતો હત્યાને અંજામ આપનાર તમામ આરોપીઓનું જાહેરમાં સરઘસ કાઢી કાયદાનું ભાન કરાવવામાં આવે તેવી માંગ સાથે પરિવારે રોષ ઠાલવ્યો હતો પરિવારે મૃતદેહ સ્વીકારવાનો ઇન્કાર કરી દેતા પોલીસ તંત્રમાં દોડધામ મચી જવા પામી છે.